Ο **Α.Π.Σ. Ολυμπιακός Μαντουκίου Κέρκυρας** ήταν ιστορικό ποδοσφαιρικό σωματείο της Κέρκυρας, με έδρα το Μαντούκι, προάστιο της πόλης της Κέρκυρας. Επίσημο έτος ίδρυσής του ήταν το 1946 και το 2016 εορτάστηκαν τα 70 χρόνια από την ίδρυση του συλλόγου. Είχε πολυετή παρουσία στα πρωταθλήματα της Ε.Π.Σ. Κέρκυρας αλλά και πλήθος συμμετοχών στο πρωτάθλημα της Δ΄ Εθνικής κατηγορίας, ενώ έχει αναδείξει αρκετούς σημαντικούς ντόπιους ποδοσφαιριστές. Από το 2017 έχει αναστείλει τη λειτουργία του.

Ιστορικό
--------

Ο Ολυμπιακός Μαντουκίου αναγνωρίστηκε επίσημα από την ΕΠΟ το 1963 με Αριθμό Μητρώου ΕΠΟ 1023. Τα επόμενα χρόνια αγωνίστηκε επίσημα πλέον στα πρωταθλήματα της Ε.Π.Σ. Κέρκυρας.

Το 1981 κατέκτησε το πρωτάθλημα Ε.Π.Σ. Κέρκυρας, πανηγυρίζοντας την άνοδο σε εθνικό ποδοσφαιρικό πρωτάθλημα για πρώτη φορά στην ιστορία του και συγκεκριμένα στο πρωτάθλημα της Εθνικής ερασιτεχνικής κατηγορίας, 3η κατηγορία στην ιεραρχία του ελληνικού ποδοσφαίρου τότε. Την ίδια χρονιά έκανε το νταμπλ, καθώς κατέκτησε για πρώτη φορά το κύπελλο Ε.Π.Σ. Κέρκυρας, νικώντας στον τελικό με 4-3 στη διαδικασία των πέναλτι (1-1 κ.δ. & παρ.) τον Όλυμπο Κέρκυρας. Στην Εθνική ερασιτεχνική αγωνίστηκε την περίοδο 1981-82 και μη καταφέρνοντας να πετύχει την παραμονή του επέστρεψε στο τοπικό πρωτάθλημα. 

Το 1987 αναδείχθηκε εκ νέου πρωταθλητής Ε.Π.Σ. Κέρκυρας.Συμμετείχε στο Ειδικό ερασιτεχνικό πρωτάθλημα ποδοσφαίρου 1987 όπου αντιμετώπισε τον Αετό Λουτρών σε διπλά παιχνίδια.Με συνολικό σκορ 8-4 (3-3 και 5-1) κέρδισε την άνοδο στην Δ΄ Εθνική κατηγορία. Στην Δ΄ Εθνική αγωνίστηκε για πρώτη φορά την περίοδο 1987-88, γνωρίζοντας ωστόσο τον υποβιβασμό. Το 1990 θα κατακτήσει ξανά το τοπικό πρωτάθλημα και θα επιστρέψει στην Δ΄ Εθνική. Τη σεζόν 1990-91 πανηγύρισε την παραμονή, ενώ την επόμενη χρονιά (1991-92) υποβιβάστηκε προσωρινά στο τοπικό πρωτάθλημα καθώς το 1993 αναδείχθηκε πρωταθλητής και επέστρεψε στην Δ΄ Εθνική, στην οποία αγωνίστηκε για τελευταία φορά τη σεζόν 1993-94 όποτε και υποβιβάστηκε.

Τα επόμενα χρόνια η αγωνιστική πορεία του Ολυμπιακού Μαντουκίου περιορίστηκε στα τοπικά πρωταθλήματα της Ε.Π.Σ. Κέρκυρας. Το καλοκαίρι του 2017 έκανε γνωστό ότι δε δηλώνει συμμετοχή στο πρωτάθλημα της Β΄ κατηγορίας Ε.Π.Σ. Κέρκυρας της περιόδου 2017-18, παραμένοντας έκτοτε ανενεργός.

### Παρουσία στα εθνικά πρωταθλήματα

* Εθνική Ερασιτεχνική Κατηγορία:
	+ **1981-82 (4ος όμιλος)**: 14η θέση, υποβιβασμός
* Δ΄ Εθνική Κατηγορία:
	+ **1987-88 (3ος όμιλος)**: 19η θέση, υποβιβασμός
	+ **1990-91 (9ος όμιλος)**: 16η θέση, παραμονή
	+ **1991-92 (7ος όμιλος)**: 13η θέση, υποβιβασμός
	+ **1993-94 (7ος όμιλος)**: 19η θέση, υποβιβασμός

Τίτλοι-Διακρίσεις
-----------------

* Πρωταθλήματα ΕΠΣ Κέρκυρας:5 (1966-67,1980-81,1986-87,1989-90,1992-93)
* κύπελλο ΕΠΣ Κέρκυρας:1 (1980-81)

Τμήμα γυναικών
--------------

Επίσης ο Ολυμπιακός Μαντουκίου έχει καλλιεργήσει και το γυναικείο ποδόσφαιρο, αποτελώντας μάλιστα την πρώτη ομάδα την ιστορία του κερκυραϊκού ποδοσφαίρου που έλαβε μέρος σε εθνικό ποδοσφαιρικό πρωτάθλημα γυναικών, όταν το 2012 εντάχθηκε στην Γ΄ Εθνική ποδοσφαίρου γυναικών.

Παραπομπές
----------

1. ↑  *"Τέλος, να αναφέρουμε ότι μετά τον αγώνα, το βράδυ της Κυριακής, σε αίθουσα του Αθλητικού Κέντρου της ΕΠΣ Κέρκυρας στο Κανόνι, ο ΑΠΣ Ολυμπιακός Μαντουκιού πραγματοποίησε μια πολύ όμορφη εκδήλωση για την κοπή της πρωτοχρονιάτικης πίτας του. Παράλληλα, ο σύλλογος γιόρτασε τη συμπλήρωση 70 χρόνων από την ίδρυσή του.*" 14/01/2016 corfucorner.gr
2. ↑  ΟΜΑΔΕΣ ΑΠΟ ΤΟ ΠΑΡΕΛΘΟΝ 23/08/2019 kerkyrasportnews.gr
3. ↑  ΑΜ ΕΠΟ συλλόγων Ηπείρου και Κέρκυρας Λευκάδας
4. ↑  *"Ο ΟΛΥΜΠΙΑΚΟΣ Μ. ΚΥΠΕΛΛΟΥΧΟΣ ΣΤΗΝ ΚΕΡΚΥΡΑ"*, εφ. Αθλητική Ηχώ, 7/3/1981, σελ. 6
5. ↑  «Συνεδριάζει η ΕΠΣΚ με Αποχωρήσεις- Μπαράζ- Κληρώσεις & τουρνουά Ιονίου 24/08/2017 kerkyrasimera.gr». Αρχειοθετήθηκε από το πρωτότυπο στις 20 Ιουνίου 2020. Ανακτήθηκε στις 18 Ιουνίου 2020.
6. ↑  Γυναικείο Ποδόσφαιρο: Στην Γ’ Εθνική ο Ολυμπιακός Μαντουκιού 03/10/2012 corfucorner.gr